გაბრიელ ბატისტუტა

გაბრიელ ომარ ბატისტუტა (; დ. 1 თებერვალი, 1969, რეკონკისტა (სანტა-ფე), სანტა-ფეს პროვინცია, არგენტინა) — არგენტინელი ფეხბურთელი, თავდამსხმელი. 1994, 1998 და 2002 წლების მსოფლიო ჩემპიონატების მონაწილე არგენტინის ეროვნული საფეხბურთო ნაკრების შემადგენლობაში.Héctor Darío Pelayes (16 იანვარი, 2009). Argentine Squads in the World Cups (World Cup 1994). Rec.Sport.Soccer Statistics Foundation. RSSSF. წაკითხვის თარიღი: 12 ივლისი, 2018.Héctor Darío Pelayes (16 იანვარი, 2009). Argentine Squads in the World Cups (World Cup 1998). Rec.Sport.Soccer Statistics Foundation. RSSSF. წაკითხვის თარიღი: 12 ივლისი, 2018.Héctor Darío Pelayes (16 იანვარი, 2009). Argentine Squads in the World Cups (World Cup 2002). Rec.Sport.Soccer Statistics Foundation. RSSSF. წაკითხვის თარიღი: 12 ივლისი, 2018. 

კარიერის უმთავრესი წლები გაატარა „ფიორენტინასა“ და „რომაში“. საყოველთაო აღიარება მოიპოვა, როგორც გამორჩეული საგოლე ალღოსა და ორიგინალური სტილის მქონე ფორვარდმა. სპეციალისტების შეფასებით, ფლობდა რთულ სათამაშო სიტუაციებში სწრაფად გარკვევისა და ხელსაყრელი საგოლე პოზიციის შერჩევის იშვიათ უნარს. განსაკუთრებით გამოირჩეოდა საგოლე მომენტების გამოყენების მაღალი მაჩვენებლით. თავდამსხმელის ამპლუის მიუხედავად, დიდ გავლენას ახდენდა მოედნის მთელ პერიმეტრზე. მისი ყოფნა მინდორზე დიდწილად განსაზღვრავდა მთელი მატჩის მსვლელობის ხასიათს. ცნობილი იყო თავისი პერიოდული „აფეთქებებით“, რა დროსაც ყველაზე სახიფათო ხდებოდა მეტოქეთათვის, განსაკუთრებით — შეტევის დამამთავრებელ ფაზაში. კარიერის დასაწყისშივე დაიმკვიდრა გოლეადორის სტატუსი. ამის გამო, არგენტინელი და იტალიელი კომენტატორები საფეხბურთო რეპორტაჟებში მას უმეტესად — „ბატიგოლად“ მოიხსენიებდნენ. მსოფლიოს წამყვანი საფეხბურთო ქვეყნების ავტორიტეტულ ექსპერტთა უმრავლესობა ბატისტუტას ყველა დროის ერთ-ერთ საუკეთესო არგენტინელ ფორვარდად მიიჩნევს. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 88-ე ადგილზე დასახელდა.Placar's 100 Craques do Século · In November 1999, Placar (Brazil) published a list of the best 100 players of all time, ranked from 1 to 100 · 23 დეკემბერი, 2015. Karel Stokkermans for the Rec.Sport.Soccer Statistics Foundation. წაკითხვის თარიღი: 1 სექტემბერი, 2019.Eoghan McMonagle (14 სექტემბერი, 2011). Gabriel Batistuta – Fiorentina Icon, Calcio Legend  — „Rarely has a player come to symbolise their club in the same way that Batistuta defined Fiorentina during nine seasons from 1991 to 2000“. Goalden Times  წაკითხვის თარიღი: 2 თებერვალი, 2018. 
ბიოგრაფია
დაიბადა 1969 წლის 1 თებერვალს ქალაქ აველიანედაში, სანტა-ფეს პროვინციაში. თავიდან ბატისტუტას კალათბურთელობა სურდა, თუმცა მის არჩევანზე გადამწყვეტი გავლენა არგენტინის 1978 წლის მსოფლიო ჩემპიონატზე ტურნირის საუკეთესო ფეხბურთელისა და ბომბარდირის მარიო კემპესის შთამბეჭდავმა თამაშმა მოახდინა, რისი ნახვის შემდეგაც ბატისტუტამ, მისივე სიტყვებით, მოსვენება დაკარგა: „მე უბრალოდ ვაბოდებდი კემპესზე, იმდენად მომნუსხა მისმა თამაშმა, კალათბურთისკენ გახედვაც აღარ მინდოდა, კემპესი — აი, ვინ მინდოდა გამოვსულიყავი“. — არაერთხელ აღნიშნავს ის თავის მომავალ ინტერვიუებში. 

საკლუბო კარიერა
ბატისტუტა თავის საკლუბო კარიერას 1988 წელს — არგენტინის პრიმერა დივიზიონის მონაწილე „ნიუელს ოლდ ბოისში“ იწყებს, რომლის შემადგენლობაშიც ეროვნული ჩემპიონატის 16 შეხვედრას ატარებს და ოთხი გოლი გააქვს. იმავე წელს მისი გუნდი ლიბერტადორესის თასის ფინალში გადის, თუმცა ორი მატჩის ჯამში მონტევიდეოს „ნასიონალთან“ მარცხდება. მომდევნო სეზონზე „რივერ პლეიტის“ რიგებში გამოდის, სადაც ქვეყნის პირველობის 19 მატჩში იცავს გუნდის ღირსებას და სამჯერ იღებს მეტოქეთა კარს. ამავე სეზონში იგი პირველ სერიოზულ წარმატებას აღწევს, როდესაც გუნდთან ერთად პირველად ხდება არგენტინის ჩემპიონი. 1990–1991 წლებში „ბოკა ხუნიორსის“ რიგებშია. ამ კლუბში იგი ჩემპიონატის 30 შეხვედრაში გამოდის მინდორზე და 13 ბურთის გატანას ახერხებს. სეზონის დამთავრების შემდეგ, იმავე 1991 წელს ბატისტუტა არგენტინიდან იტალიაში ინაცვლებს, სადაც სერია A-ს მონაწილე „ფიორენტინას“ უერთდება. როდესაც 1993 წელს „ფიორენტინა“ სერია B-ში ქვეითდება, ბატისტუტა კლუბს არ ტოვებს და მას კვლავ სერია A-ში დაბრუნებაში ეხმარება. ამ ერთგულების დასაფასებლად „ფიორენტინას“ გულეშემატკივრებმა მადლიერების ნიშნად 1996 წელს ბატისტუტას ბრინჯაოს ქანდაკება აღმართეს . მიუხედავად იმისა, რომ 1996 წელს ის კლუბთან ერთად გახდა კოპა იტალიის და იტალიის საფეხბურთო სუპერთასის გამარჯვებული, მას „ფიორენტინას“ შემადგენლობაში არასდროს მოუგია სერია A. თუმცა, 2000 წელს, მას შემდეგ რაც „რომაში“ გადავიდა, ამ ტიტულსაც დაეუფლა. 2003 წელს იჯარით შეუერთდა „ინტერს“. იმავე წელს გადავიდა კატარულ კლუბ „ალ არაბში“, სადაც 2005 წლამდე დაყო. აქვე დაასრულა საფეხბურთო კარიერაც. ბატისტუტა სერია A-ს ყველა დროის ბომბარდირთა შორის 184 გატანილი გოლით 318 მატჩში იკავებს 12-ე ადგილს.

სანაკრებო კარიერა
არგენტინული ფეხბურთის არსებობის მანძილზე, არგენტინის ეროვნული ნაკრების შემადგენლობაში მას ყველაზე მეტი გოლი (54 გოლი 77 მატჩში) ჰქონდა გატანილი, მანამდე სანამ 2016 წლის 21 ივნისს აღნიშნული რეკორდი არ მოხსნა ლიონელ მესიმ. კარიერის განმავლობაში მონაწილეობა მიიღო სამ მსოფლიო ჩემპიონატში, სადაც გაიტანი 10 გოლი, რითაც მსოფლიო ჩემპიონატის ყველა დროის ბომბარდირთა შორის იკავებს მერვე ადგილს.  ის არის ერთადერთი ფეხბურთელი, რომელმაც შეასრულა ორი ჰეტრიკი სხვადასხვა მსოფლიო ჩემპიონატზე. არგენტინის შემადგენლობაში მოგებული აქვს ორი კოპა ამერიკა (1991, 1993), არტემიო ფრანკის თასი (1993) და 1992 წლის ფიფა-ს კონფედერაციის თასი. ბატისტუტა მიჩნეულია მისი თაობის ერთ-ერთ საუკეთესო თავდამსხმელად. 1999 წელს ფიფა-ს საუკეთესო ფეხბურთელის დაჯილდოებაზე მესამე ადგილი დაიკავა."Rivaldo on top of the world"  FIFA.com. Retrieved 17 November 2013 

სტატისტიკა
კლუბი

კლუბისეზონილიგათასიმოიცავს კოპა იტალიას, იტალიის საფეხბურთო სუპერთასს, და კატარის ამირას თასი.კონტინენტურიმოიცავს ლიბერტადორესის თასი, ანგლო-იტალიური თასი, უეფა-ს ჩემპიონთა ლიგა, უეფა-ს ევროპის ლიგა და უეფა-ს თასების მფლობელთა თასი.ჯამშიმატჩებიგოლებიმატჩებიგოლებიმატჩებიგოლებიმატჩებიგოლებინიუელს ოლდ ბოისი1988–89164—53217ჯამში164—53217რივერ პლეიტი1989–90193——193ჯამში193————193ბოკა ხუნიორსი1990–913013—1063919ჯამში3013——1063919ფიორენტინა1991–92271331—30141992–93321633—35191993–942616432232211994–95322652—37281995–96311988—39271996–973213327442191997–98312153—37241998-992821643137261999–003023301164429ჯამში26916840262313333207რომა2000–012820003131212001–0223610803262002–031242161206ჯამში6330311728333ინტერი2002–03122——122ჯამში122————122 ჯამში43024543275524507271

ნაკრები

 არგენტინის ნაკრებიწელიმატჩებიგოლები19917619925619931561994106199510719965319972019981212199922200054200111200231ჯამში 7754

ტიტულები

კლუბი

რივერ პლეიტი
 არგენტინის პრიმერა დივიზიონი: 1989–90

ბოკა ხუნიორსი
 არგენტინის პრიმერა დივიზიონი: 1991

ფიორენტინა
 სერია B: 1993–94
 კოპა იტალია: 1995–96
 იტალიის საფეხბურთო სუპერთასი: 1996

რომა
 სერია A: 2000–01
 იტალიის საფეხბურთო თასი: 2001

ნაკრები
არგენტინა
 კოპა ამერიკა: 1991, 1993
 ფიფა-ს კონფედერაციის თასი: 1992
 არტემიო ფრანკის თასი: 1993

ინდივიდუალური
 კოპა ამერიკის ბომბარდირი:1991, 1995
 ფიფა-ს კონფედერაციის თასი ბომბრადირი: 1992
 სერია A-ს ბომბარდირი: 1994–95
 კოპა იტალიის ბომბარდირი: 1995–96
 FIFA XI: 1997, 1998
 FIFA-ს მსოფლიო ვერცხლის ბუცი: 1998
 არგენტინის წლის ფეხბურთელი: 1998
 ESM-ის წლის ნაკრები: 1998–1999
 სერია A-ს წლის საუკეთესო უცხოელი ფეხბურთელი: 1999
 ფიფა-ს საუკეთესო ფეხბურთელი: 1999
 კატარის ლიგის ბომბარდირი: 2004
 ფიფა-ს ასეული (FIFA 100): 2004The FIFA 100. theguardian.com.Pele's list of the greatest. news.bbc.co.uk.Pelé's Choice of 125 Living Players. RSSSF.Fifa names greatest list. news.bbc.co.uk.FIFA 100 – list of the 125 greatest living footballers in 2004 created by Pelé
 იტალიური ფეხბურთის დიდების დარბაზი: 2013
 რომას დიდების დარბაზი: 2015
 არგენტინის ყველა დროის სიმბოლური ნაკრების წევრი: 2015 AFA (2015). La Selección de todos los tiempos . Durante el 2015, en AFA Revista distintas personalidades del fútbol armaron su 11 ideal de la historia albiceleste y, en base a lo que eligió cada uno, éste es el equipazo que se formó. afa.com.ar. წაკითხვის თარიღი: 13 ივლისი, 2018.
 ფიორენტინას დიდების დარბაზი

 ბიბლიოგრაფია 














 რესურსები ინტერნეტში 

 ფანების საიტი
 ნაკრების სტატისტიკა  

 გაბრიელ ბატისტუტა ფოტო გალერეა
 არგენტინული ფეხბურთის სტატისტიკა

სქოლიო

კატეგორია:იტალიელი არგენტინელები
კატეგორია:არგენტინელი ფეხბურთელები
კატეგორია:დაბადებული 1969
კატეგორია:დაბადებული 1 თებერვალი
კატეგორია:არგენტინელი ფეხბურთელები
კატეგორია:არგენტინის ნაკრების ფეხბურთელები
კატეგორია:არგენტინის პრიმერა დივიზიონის ფეხბურთელები
კატეგორია:ნიუელს ოლდ ბოისის ფეხბურთელები
კატეგორია:რივერ პლეიტის ფეხბურთელები
კატეგორია:სერია A-ს ფეხბურთელები
კატეგორია:ფიორენტინას ფეხბურთელები
კატეგორია:რომას ფეხბურთელები
კატეგორია:1991 წლის კოპა ამერიკის ფეხბურთელები
კატეგორია:1993 წლის კოპა ამერიკის ფეხბურთელები
კატეგორია:1994 წლის მსოფლიო საფეხბურთო ჩემპიონატის ფეხბურთელები
კატეგორია:1998 წლის მსოფლიო საფეხბურთო ჩემპიონატის ფეხბურთელები
კატეგორია:2002 წლის მსოფლიო საფეხბურთო ჩემპიონატის ფეხბურთელები
კატეგორია:ფიფას 100-ეული
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:კოპა ამერიკის გამარჯვებული ფეხბურთელები
კატეგორია:ცოცხალი ადამიანები